วงษ์คำเหลา เดอะซีรีส์

วงษ์คำเหลา เดอะซีรีส์  เป็นละครซิตคอมที่ผลิตโดยบริษัท บั้งไฟสตูดิโอ จำกัด ในเครือเวิร์คพอยท์ เอ็นเทอร์เทนเมนท์ โดยได้นำรูปแบบของภาพยนตร์เรื่องวงษ์คำเหลามาเป็นละครซิตคอมจบในตอน ออกอากาศทุกวันเสาร์เวลา 14.05-15.00 น. ทางสถานีโทรทัศน์โมเดิร์นไนน์ ออกอากาศครั้งแรกเมื่อวันที่ 17 เมษายน พ.ศ. 2553 ต่อมาได้เพิ่มชื่อละคร วงษ์คำเหลา เดอะซีรีส์ 2 ตั้งแต่วันที่ 11 มิถุนายน พ.ศ. 2554 และ วงษ์คำเหลา เดอะซีรีส์ 3 หรือ วงษ์คำเหลา คฤหาสน์เพี้ยน ตั้งแต่วันที่ 7 เมษายน พ.ศ. 2555 ย้ายเวลาใหม่จากเวลา 14.05-15.00 น. ไปเป็นเวลา 15.05-16.00 น. ออกอากาศ 5 มกราคม 2556 จนถึง 20 กรกฎาคม 2556 ต่อมามีซีรีส์ตอนพิเศษ วงษ์คำเหลาเดอะซีรีส์ สเปเชี่ยลโปรเจกต์ ในชื่อว่า สุภาพบุรุษวงษ์คำเหลา โดยย้อนกลับสู่ต้นกำเนิดตระกูลวงษ์คำเหลา โดยเริ่มออกอากาศวันที่ 27 กรกฎาคม พ.ศ. 2556
== ผู้กำกับการแสดง ==
เพ็ชรทาย วงษ์คำเหลา
สมุทร น่วมเศรษฐี
== เนื้อเรื่อง ==
ตระกูลวงษ์คำเหลา  ตระกูลที่มีทรัพย์สมบัติมหาศาลอันเนื่องจากการค้าขายอัญมณีและอสังหาริมทรัพย์ต่างๆ บุคคลในบ้านวงษ์คำเหลาประกอบไปด้วย ท่านปู่พร้อมเพชร , ท่านย่าใหญ่ , คุณหญิงพราวพิลาศ ผู้เป็นแม่ของบ้านวงษ์คำเหลา , ท่านชายเพชราวุธ บุตรชายคนโต , ท่านหญิงน้อยพราวแพรว บุตรสาวรอง , ท่านชายเพทาย บุตรชายคนเล็ก , จูเนียร์ บุตรชายคนสุดท้อง รวมไปถึงข้ารับใช้อย่าง ตาหวาน สาวใช้ส่วนตัวของหญิงน้อย  ,สายสิน คนขับรถประจำบ้าน ทั้งหมดต่างดำเนินชีวิตอย่างปกติสุขในบ้านวงษ์คำเหลา
ตระกูลวงษ์คำเหลาได้มีการจัดตั้งพินัยกรรมขึ้นโดยท่านปู่แห่งบ้านวงษ์คำเหลา ตัดสินใจที่จะมอบทรัพย์สินและมรดกทั้งหมดต่อเมื่อท่านชายเพชราวุธแต่งงานกับหญิงสาวที่ท่านปู่ได้คัดสรรเอาไว้ ซึ่งหญิงสาวที่ท่านปู่คัดสรรนั้นมีชื่อว่า อัญมณี เด็กสาวจากต่างจังหวัดที่มีนิสัยแก่นแก้วและมีความเป็นตัวของตนเอง
ในระหว่างพิธีสมรสนั้น ท่านย่าได้เสียชีวิตลงในขณะที่กำลังรดน้ำสังข์แด่บ่าวสาว ทำให้พิธีแต่งงานถูกเลื่อนออกไปอย่างไม่มีกำหนด ทำให้ความวุ่นวายเกิดขึ้นในบ้าน ทั้งการแก่งแย่งมรดก การกลั่นแกล้งสารพัดจากคุณหญิงแม่และ   หญิงน้อย ที่ต้องการขัดขวางบุคคลภายนอกอย่างอัญมณี ความรักหลายเส้าที่เกิดขึ้นระหว่างท่านชายเพชราวุธ , อัญมณี , ท่านชายเพทาย และ หญิงนุช เครือญาติของบ้านวงษ์คำเหลา เหตุการณ์ทุกสิ่งล้วนเกิดขึ้นในบ้านวงษ์คำเหลา
ในต่อมา สองพี่น้องตระกูลวงษ์คำเหลาทำพิธีสมรสในที่สุด โดยท่านปู่ยอมยกมรดกให้ ต่อมาเกิดไฟดูดคร่าชีวิตคนทั้งบ้านวงษ์คำเหลา ในช่วงเวลา 50 ปี คฤหาสน์วงษ์คำเหลากลายเป็นบ้านร้างอาถรรพ์เป็นเวลานาน อัญมณี ได้กลับมาเกิดเป็น อัญชลี เมื่ออัญชลีได้ก้าวย่างสู่คฤหาสน์บ้านวงษ์คำเหลา ทำให้เธอสามารถระลึกชาติในอดีตได้ชั่วขณะหนึ่ง
== ตัวละคร ==
=== ตัวละครหลัก ===
อัญมณี บุณยกาญจน์  / อัญชลี
คู่หมั้นของท่านชายเพชราวุธแต่มีใจให้กับท่านชายเพทาย ถูกคุณหญิงแม่และหญิงน้อยหาทางกลั่นแกล้งตลอดเวลา โดยปกติมีหน้าที่เป็นพี่เลี้ยงและครูสอนวิชาต่างๆให้กับจูเนียร์ และมักจะโดนล้อเรื่องฟันกระต่าย
อัญมณีถูกเข้ามาในบ้านวงษ์คำเหลา เนื่องจากท่านปู่ได้เรียกตัวเพื่อมาเป็นคู่หมั้นของท่านชายเพชราวุธโดยเฉพาะ (ปรากฏตัวครั้งแรกในตอน นางฟ้ายังอาย)
ในช่วงเวลา 50 ปี อัญมณี ได้กลับมาเกิดเป็น อัญชลี เมื่ออัญชลีได้ก้าวย่างสู่คฤหาสน์บ้านวงษ์คำเหลา ทำให้เธอสามารถระลึกชาติในอดีตได้ชั่วขณะหนึ่ง
บอย
เพื่อนสนิทของอัญชลี เป็นผู้ที่รู้เรื่องอดีตชาติของอัญชลีและสมาชิกบ้านวงษ์คำเหลา
เฮียเม้ง
เจ้าของธุรกิจโรงแรมและร้านค้าของเก่า ต้องการใช้คฤหาสน์บ้านวงษ์คำเหลาเป็นโรงแรมแต่เมื่อรู้ว่าที่แห่งนั้นมีวิญญาณอยู่จึงหาวิธีขับไล่วิญญาณตระกูลวงษ์คำเหลาด้วยวิธีการต่างๆ
จอย ญาณสัมผัส
หมอดู 18 มงกุฎ โดยตอนแรกอาสามาช่วยเฮียเม้งปราบผี แต่ถูกไฟดูดจนเกือบตายทำให้จอยสามารถมองเห็นผีได้
ท่านชายเพชราวุธ หรือ ชายใหญ่
พี่ชายคนโตแห่งบ้านวงษ์คำเหลา มีกำหนดหมั้นและแต่งงานกับอัญมณีแต่เกิดเรื่องในช่วงพิธีสมรสเสียก่อนจึงทำให้งานพิธีสมรสจึงถูกเลื่อนออกไป ชายใหญ่มักจะถูกคนอื่นคิดว่าเป็นคนสวนบ้าง คนใช้บ้าง และส่วนใหญ่มักจะอึ้งเมื่อทราบว่าชายใหญ่กับอัญมณีเป็นคู่หมั้นกัน
ท่านชายเพทาย หรือ ชายเล็ก
น้องชายคนรองแห่งบ้านวงษ์คำเหลา เดินทางจากสหรัฐอเมริกาอย่างกะทันหันเพื่อมาร่วมงานศพท่านย่าและดูแลท่านปู่ แอบมีใจให้กับอัญมณีอยู่ลึกๆ มักแสดงสีหน้าเย็นชาและคอยตบมุกตลกของคนอื่นด้วยสีหน้าเดียวตลอดเวลา
ท่านชายเพทาย มีชื่อเรียกอีกชื่อหนึ่ง คือ ปีเตอร์ โดยเป็นชื่อเรียกของอันนา เมื่อครั้งสมัยศึกษาอยู่ที่ฝรั่งเศส
สิ่งที่ท่านชายเพทายรังเกียจและรู้สึกขยะแขยงทุกครั้งที่พบเห็นคือการที่มีหญิงสาวเข้ามาจีบตนเองอย่างเปิดเผยตัว โดยเฉพาะกับหญิงนุช ท่านชายเพทายมีแสดงสีหน้ารังเกียจอย่างเห็นได้ชัดและพยายามหลีกเลี่ยงกับพบหน้าหญิงนุชเสียทุกครั้ง
เมื่อชายใหญ่พยายามจะบอกหรือแสดงความรักกับอัญมณี แม้แต่กระทั่งนั่งอยู่กับอัญมณีสองต่อสองก็จะมีชายเล็กมาคั่นทุกครั้ง บางทีก็จะโทรมาหรือไม่ก็ฝากจดหมายกับจูเนียร์เสมอ จึงโดนท่านชายใหญ่เรียกว่า "ไอ้กั๊ก" เสมอ
คุณหญิงแม่พราวพิลาศ
คุณแม่ของพี่น้องบ้านวงษ์คำเหลา มีความต้องการที่จะได้มรดกจากท่านปู่เป็นอย่างมาก คอยเอาใจและให้ท้ายหญิงน้อยในทุกๆ เรื่อง
หญิงนุช
ญาติฝ่ายน้าชายแห่งบ้านวงษ์คำเหลาที่แวะเวียนบ้านวงษ์คำเหลาเสมือนบ้านของตนเอง มักหลงตนเองว่าเป็นหญิงงามที่สมควรเป็นคู่หมั้นของท่านชายเพทาย แต่มักโดนท่านชายเพทายปฏิเสธทุกครั้งและถูกหลอกด่าด้วยถ้อยคำสารพัด
สายสิน
คนขับรถประจำบ้านวงษ์คำเหลา มีนิสัยซื่อตรงและเถรตรงเกินไป มักต่อล้อต่อเถียงกับท่านชายเพชราวุธเป็นประจำ
โทนี่ หว่อง
ผู้ตรวจสอบมาตรฐานโรงแรมที่หน้าเหมือนกับชายเล็กมาก ทำให้ทุกคนเข้าใจผิดคิดว่าชายเล็กแยกร่างเพื่อที่จะอยู่ใกล้กับอัญชลี มีนิสัยเรื่องมาก ตรงไปตรงมาเกินไปจนน่ารำคาญ แพ้ถั่วและก็เสียชีวิตจากถั่ว
=== ตัวละครที่ไม่ปรากฏตัวแล้ว ===
ท่านปู่พร้อมเพชร
เจ้าของบ้านวงษ์คำเหลา เมื่อได้ยินคำว่า ย่า (ไม่ว่าจะเป็นชื่อคนหรือชื่ออื่นๆหรือบางที่ตนเองพูดคำว่ากอหญ้าตอนที่ร้องเพลง) ทุกครั้งมักมีอาการคิดถึงและร้องไห้ออกมาเสียทุกครั้งและเป็นอัมพาตไปช่วงหนึ่ง ภายหลังได้รักษาตัวทำให้ร่างกายปกติ
หลังจากเสียชีวิต ท่านปู่พร้อมพจน์ได้เป็นเทวดาอยู่ระดับชั้นดาวดึงส์และบอกห้ามพูดอดีตชาติของอัญชลี
ท่านย่าแพรวพรรณราย
เจ้าของบ้านวงษ์คำเหลา เสียชีวิตระหว่างรดน้ำสังข์ในพิธีสมรสของท่านชายเพชราวุธและอัญมณี
หญิงน้อยพราวแพรว
น้องสาวคนเล็กแห่งบ้านวงษ์คำเหลา มีนิสัยเอาแต่ใจตนเองและมักชอบร้องกรีดกรายเป็นประจำ ปัจจุบันได้เดินทางไปต่างประเทศพร้อมกับชายสังข์
ท่านชายสังข์
พี่ชายของหญิงนุช คอยเอาอกเอาใจหญิงนุชทุกอย่าง มีเอกลักษณ์ที่น้ำเสียงคล้ายคนจมูกบี้แบน เป็นคู่หมั้นของหญิงน้อย
จูเนียร์
น้องชายคนสุดท้องแห่งบ้านวงษ์คำเหลา เป็นเด็กพิเศษ แม้ว่าจะพิการทางด้านการเรียนรู้ทั่วไปแต่กับเรื่องราวในบ้านนั้นไม่ได้อ่อนด้อยแต่อย่างใด หนำซ้ำยังรู้เรื่องราวมากกว่าที่ใครๆคาดคิดเอาไว้โดยเฉพาะเรื่องราวความรักระหว่างท่านชายเพทายและอัญมณี คอยเป็นกามเทพให้กับทั้ง 2 คนตลอดเวลา
ตาหวาน
คนรับใช้ประจำตัวของหญิงเล็กมักเหน็บแนมสมาชิกในบ้านวงษ์คำเหลาอยู่เสมอ
หญิงพลอยพริ้ง
หลานสาวของปู่พร้อมพจน์ ได้เข้ามาบ้านวงษ์คำเหลาเนื่องจากได้รับเงื่อนไขในการรับมรดก เกลียดฝรั่งเนื่องจากเคยมีคนรักแต่คนรักกลับเป็นเกย์ทำให้เกลียดฝรั่งเป็นต้นมา
เจ๋ง
ลูกน้องของเฮียเม้ง ปรากฏตัวอยู่ช่วงหนึ่ง แล้วก็หายไป
=== ตัวละครรับเชิญ ===
ทนายเด่น
ทนายประจำตระกูลวงษ์คำเหลา เป็นชาวจีนโดยกำเนิด พูดภาษาไทยไม่ชัด มีนิสัยเจ้าชู้กะล่อน มักสร้างความฉุนเฉียวให้กับท่านปู่ทั้งเรื่องการพูดและเรื่องที่แอบลวนลามสาวใช้ในบ้าน
ทองคำแท่ง
ชายหนุ่มที่คุณหญิงและหญิงเล็กจ้างวานให้มาเป็นคนรักของอัญมณี ตกหลุมรักอัญมณีตั้งแต่แรกเห็น ท้ายที่สุดได้ตัดใจจากอัญมณีเนื่องจากรู้ว่าคนที่อัญมณีรักคือใคร และบวชเป็นฤๅษี
อันนา
คนรักเก่าของท่านชายเพทาย เมื่อครั้งศึกษาอยู่ที่ประเทศฝรั่งเศส เดินทางมาเยี่ยมบ้านวงษ์คำเหลาเนื่องจากต้องการทวงสัญญารักที่ให้ไว้กับท่านชายเพทาย ทั้งๆที่ตนเองเป็นคนที่ทำให้ท่านชายเพทายอกหักและย้ายไปอยู่ที่อเมริกา ภายหลังได้เดินทางกลับประเทศของตนเนื่องจากรู้ว่าท่านชายเพทายกำลังหลงรักและชอบอัญมณีอยู่จึงยอมหลีกทางไป
อันนา มีพี่สาว 1 คน ชื่อ ซอนญ่า
อัญประกาศ
ลูกพี่ลูกน้องของอัญมณี เป็นหลานของกำนันแป๊ะ บ้านโป่ง (ผู้ซึ่งเป็นเพื่อนสนิทกับท่านปู่พรจรัสตั้งแต่อดีต) มีนิสัยฟุ้งเฟ้อและดูถูกความจน เป็นผู้ที่ขโมยสมบัติต่างๆในบ้านวงษ์คำเหลาและใส่ร้ายอัญมณีผู้เป็นน้องว่าเป็นขโมยเพื่อที่จะได้สมบัติมาเป็นของตน ภายหลังถูกขับไล่ออกจากบ้านวงษ์คำเหลาเนื่องจากหญิงนุชได้นำหลักฐานให้กับคนในตระกูลวงษ์คำเหลา
วุฒิ (วู้ดดี้)
เพื่อนของท่านชายเพทายเมื่อครั้งเรียนอยู่ที่อเมริกา นอกจากนี้ยังเป็นรุ่นพี่และเป็นรักแรกของอัญมณีเมื่อครั้งยังเรียนในโรงเรียนมัธยมเดียวกัน มีนิสัยปากมากและพูดจาฉอเลาะ สังเกตพฤติกรรมว่าอัญมณีรักท่านชายเพทายและคอยเป็นกามเทพสื่อรักอีกคนหนึ่งให้กับอัญมณี แต่ในขณะเดียวกันกลับถูกท่านหญิงนุชเข้าใจผิดและหาผลประโยชน์จากตัวของวุฒิ
เชอรี่
อดีตคนรักของคุณชายเพชราวุธ
อลังการ
หญิง
อรอุมา
แม่ครัวที่เข้ามาใหม่ในบ้านวงษ์คำเหลา ชอบชายเล็กและใส่ยาเสน่ห์ในอาหารของชายเล็ก แต่โดนจับได้
เบน
เค้าท์
เป็นหญาติของตระกูลวงษ์คำเหลา เป็นคนที่ไม่ชอบแสงสว่างและแพ้กระเทียม จึงถูกเข้าใจผิดว่าเป็นแวมไพร์ เป็นหมอรักษาผิวหนัง
วอนนอนซุก
หลานของปู่พรจรัส เป็นลูกครึ่งไทย-เกาหลี ชอบอัญมณี (เพชรชนิดหนึ่ง) ถูกคนในบ้านวงษ์คำเหลาเข้าใจผิด
กิมฮวย
สมชาย
อัญมณี (ตัวปลอม) 
เอ็ม
ไอซ์
กิ๊ก
ปิกัสโซ
หมอแอล
โครซอง
รั่ว จิตหลุด
เลขาฯ
อาเห่า
เตียวเสี้ยน
หญิงนท
ลูกพี่ลูกน้องของหญิงนุช มีทรงผมน้ำเสียงคล้ายหญิงนุช
== นักแสดง ==
=== นักแสดงหลัก ===
เพ็ชรทาย วงษ์คำเหลา (หม่ำ จ๊กมก) รับบท ท่านชายเพชราวุธ วงษ์คำเหลา (พอล ซีซั่น 1-3)
สหรัถ สังคปรีชา รับบท ท่านชายเพทาย วงษ์คำเหลา (ปีเตอร์ ซีซั่น 1-2) / โทนี่ หว่อง (ซีซั่น 3)
ภัทรศยา เครือสุวรรณศิริ รับบท อัญมณี บุณยกาญจน์ (ซีซั่น 1-2) , อัญชลี (ซีซั่น 3)
สุดารัตน์ บุตรพรหม (ตุ๊กกี้ สามช่า) รับบท หญิงนุช (ซีซั่น 1-3)
เดือนเต็ม สาลิตุล รับบท คุณหญิงแม่พราวพิลาศ วงษ์คำเหลา (ซีซั่น 1-3)
สุนารี ราชสีมา รับบท หญิงพราวแพรว วงษ์คำเหลา (หญิงน้อย - ซีซั่น 1)
อุดม ทรงแสง รับบท ท่านปู่พร้อมเพชร วงษ์คำเหลา (ซีซั่น 1-3)
เอกพันธ์ บรรลือฤทธิ์ รับบท ท่านชายสังข์ (ซีซั่น 1)
เห็ดเผาะ เชิญยิ้ม รับบท ตาหวาน (ซีซั่น 1)
กอล์ฟ ฟักกลิ้งฮีโร่ รับบท ไพฑูรย์ วงษ์คำเหลา (ซีซั่น 1-2)
อภิษฎา เครือคงคา รับบท หญิงพลอยพริ้ง วงษ์คำเหลา (ซีซั่น 2)
สายสิน วงษ์คำเหลา รับบท สายสิน (ซีซั่น 1-3)
หรินทร์ สุธรรมจรัส รับบท บอย (ซีซั่น 3)
บอล เชิญยิ้ม รับบท เจ๋ง (ซีซั่น 3)
เกรียงศักดิ์ เหรียญทอง รับบท เฮียเม้ง (ซีซั่น 3)
บุญญาวัลย์ พงษ์สุวรรณ รับบท จอย ญาณสัมผัส (ซีซั่น 3)
=== นักแสดงรับเชิญ ===
เท่ง เถิดเทิง รับบท ทองคำแท่ง
ณัทธมนกาญจน์ ศรีนิกรโชติ รับบท อันนา
อาภาพร นครสวรรค์ รับบท อัญประกาศ
จิ้ม ชวนชื่น รับบท นักสืบ
สุรชัย สมบัติเจริญ รับบท พ่อของอัญมณี
จิรายุส วรรธนะสิน รับบท วู้ดดี้ (วุฒิ)
ศิวดล จันทเสวี รับบท คันจัง, ทนายโด่ง
ภรผกา เสียงสมบุญ รับบท เชอรี่
โหน่ง ชะชะช่า
เฉลิม แย้มขะมัง
ปนัดดา วงศ์ผู้ดี รับบท อรอุมา
เจสัน ยัง รับบท ท่านเค้าท์
อ่าง เถิดเทิง รับบท สรพงษ์
สุพจน์ จันทร์เจริญ รับบท ดร.โจร
นพพล พิทักษ์โล่พานิช
ฉันทวิชช์ ธนะเสวี รับบท วอน นอนซุก
มยุรา เศวตศิลา รับบท กิมฮวย
สมชาย เข็มกลัด รับบท สมชาย
กัลยา จิรชัยศักดิ์เดชา รับบท อัญมณี (ตัวปลอม)
นันทิยา ศรีอุบล รับบท เอ็ม
ศรัณยู วินัยพานิช รับบท ไอซ์
พัสวีพิชญ์ ศรณ์อัครภา รับบท กิ๊ก
รังสิต ศิรนานนท์ รับบท ปิกัสโซ
เปรมสินี รัตนโสภา รับบท หมอแอล
พัน พลุแตก รับบท โครซอง
บริบูรณ์ จันทร์เรือง รับบท รั่ว จิตหลุด
ลักขณา วัธนวงส์ศิริ รับบท เลขาฯ
ธนา สุทธิกมล รับบท อาเห่า
ญาณิน วิสมิตะนันทน์ รับบท เตียวเสี้ยน
อภิญญา สกุลเจริญสุข รับบท หญิงนท
พิษณุ นิ่มสกุล รับบท เจ้าขวานฟ้า
คีรติ มหาพฤกษ์พงศ์ รับบท ทนายบลัว
ภูริ หิรัญพฤกษ์ รับบท สืบ
ตูมตาม เชิญยิ้ม รับบท ละม่อม
สุจิรา อรุณพิพัฒน์ รับบท สมปอง
ณัฏฐพัชร วิพัธครตระกูล รับบท ย่อมเยา
และนักแสดงรับเชิญอีกมากมาย
=== นักแสดงรับเชิญที่ยังมีบทบาท ===
แอนนา ชวนชื่น รับบท ทนายเด่น
แจ๊ค เชิญยิ้ม รับบท เจี๊ยบ (คนขับรถประจำบ้านชั่วคราว)
== รายชื่อตอน ==
=== ปี 1 : วงษ์คำเหลา เดอะซีรีส์ ===
=== ปี 2 : วงษ์คำเหลา เดอะซีรีส์ 2 ===
=== ปี 3 : วงษ์คำเหลาคฤหาสน์เพี้ยน ===
หมายเหตุ : ปี 4 สุภาพบุรุษวงษ์คำเหลา (วงษ์คำเหลา เดอะซีรีส์ซีซั่น 2) ได้ถูกแยกเป็นคนละซีซั่น ดูข้อมูลเพิ่มได้ที่ สุภาพบุรุษวงษ์คำเหลา
== ดูเพิ่ม ==
วงษ์คำเหลา
สุภาพบุรุษวงษ์คำเหลา
== หมายเหตุ ==
วันที่ 24 กรกฎาคม 2553 ละครงดออกอากาศ เนื่องจากมีการถ่ายทอดสดการแข่งขันสนุกเกอร์
วันที่ 8 ธันวาคม 2555 ละครงดออกอากาศ เนื่องจากมีการถ่ายทอดสดการแข่งขันกอล์ฟชิงถ้วยพระราชทานพระบาทสมเด็จพระเจ้าอยู่หัว รัชกาลที่ ๙ รายการ ไทยแลนด์ กอล์ฟ แชมเปี้ยนชิพ
วันที่ 2 กุมภาพันธ์ 2556 ละครงดออกอากาศ เนื่องจากถ่ายทอดสดงานเฉลิมพระเกียรติพระบาทสมเด็จพระพุทธเลิศหล้านภาลัย
วันที่ 14 กันยายน 2556 ละครงดออกอากาศ เนื่องจากมีการถ่ายทอดประกวด ทรู อคาเดมี่ แฟนเทเชีย ซีซั่นที่ 10
== อ้างอิง ==
ละครโทรทัศน์ไทย
ซิตคอมไทย
รายการโทรทัศน์ที่เริ่มออกอากาศตั้งแต่ พ.ศ. 2553
รายการโทรทัศน์ช่อง 9
เวิร์คพอยท์ เอ็นเทอร์เทนเมนท์